Aalborg Zoo sætter kameraer op i hule med en nyfødt isbjørneunge, der kan følges døgnet rundt på internettet. En verdenssensation, siger direktøren.

Aalborg Zoo på web Aalborg Zoo er i løbet af få dage klar med levende billeder og lyd på hjemmesiden af en nyfødt isbjørn, som moderen Victoria nedkom med i søndags, og som nu bor inde i en isbjørnehule. Verdenssensation - Det er en verdenssensation, at isbjørneungen nu kan følges døgnet rundt på internettet, siger direktør Henrik Johansen. Og han lover mere. Også Malik venter sig - For at gøre historien fuldendt er der meget, der tyder på, at vores anden hunisbjørn, Malik, også er drægtig. - Vi håber således at give verden mulighed for at følge med i to isbjørneungers opvækst både ved besøg i haven, men også fra første parket hjemme ved computeren, oplyser direktøren. Victoria fødte hele to unger, men den ene døde. /ritzau/